BASES REGULADORAS DO PROGRAMA "CAMPAMENTOS POLIDEPORTIVOS PRÍNCIPE FELIPE 2020"
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 24/02/2020)

A Presidencia, no uso das facultades que lle confire a normativa local vixente, dita a seguinte A Deputación de Pontevedra organiza durante o ano 2020 os campamentos polideportivos Príncipe Felipe para que poidan participar as e os menores dos distintos concellos da provincia de Pontevedra. Co obxecto de promover e fomentar o desenvolvemento persoal e social das rapazas e rapaces que favoreza á vez a súa comunicación e o seu dinamismo multicultural, oferta para o ano 2020 os campamentos polideportivos Príncipe Felipe, un proxecto lúdico e educativo que inclúe a programación e o desenvolvemento de actividades relacionadas coa natureza, os deportes, o aire libre, os xogos e calquera outra que contribúa a ese obxectivo. ”Campamentos polideportivos” 2020 oferta 300 prazas distribuídas en 6 quendas de 6 días cada unha, que se desenvolverán entre os meses de xullo e agosto. En www.depo. gal poderase consultar información detallada sobre o programa de actividades, as quendas e as instalacións onde se executará. Por todo o anteriormente exposto, RESOLVO aprobar as bases cuxo teor literal é o seguinte: Nesta convocatoria poderán participar nenas e nenos que cumpran os seguintes requisitos: Estes requisitos serán condición necesaria para a admisión da solicitude. No caso de menores que precisen un apoio específico derivado dalgún tipo de diversidade funcional ou doutra patoloxía, esta circunstancia deberá facerse constar no “cuestionario de saúde e autonomía persoal”, detallando do xeito máis preciso posible as súas necesidades. Se teñen praza adxudicada é necesario poñerse en contacto co Servizo de Inspección Médica enviando un correo electrónico a inspeccionmedica@depo. gal, e será o persoal sanitario desta institución provincial quen solicite os informes médicos ou a documentación necesaria para poder valorar as súas necesidades no campamento. Os campamentos distribuiranse en seis quendas que terán lugar nas seguintes datas: Os campamentos terán lugar nas instalacións do Centro Príncipe Felipe (CPF), propiedade do organismo provincial, situado na avenida de Montecelo, núm.40, Pontevedra. Realizaranse en colaboración coa empresa adxudicataria do servizo de asistencia técnico-educativa dos campamentos polideportivos Príncipe Felipe, con cargo á aplicación orzamentaria 20/340.3410.227.20: a) Un programa de actividades socioculturais, recreativas, formativas e de convivencia que posibilite a participación de todas as rapazas e rapaces b) O aloxamento no albergue do Centro Príncipe Felipe c) A manutención en réxime de pensión completa d) O material necesario para as actividades e) Un equipo técnico especializado en animación sociocultural, actividades de tempo libre e actividades náuticas. Así mesmo, para o caso de menores con necesidades especiais por razón da súa discapacidade, disporase do persoal de apoio necesario adaptado ás súas características f) Atención sanitaria de primeiros auxilios e seguro de accidentes O número total de prazas ofertadas para este programa ascende a 300, distribuídas do seguinte xeito: Deberase optar por participar polo procedemento xeral ou polo procedemento específico, marcando o recadro correspondente no formulario da solicitude, de xeito que quedarán excluídas aquelas solicitudes que se presenten por ambos os dous procedementos. A.1) Número de prazas: 269 A.2) O prezo da praza do campamento estímase en 125 euros por persoa, resultado da suma dos gastos necesarios para a execución deste programa, que inclúen os gastos da empresa adxudicataria do servizo de asistencia técnico-educativa e da empresa adxudicataria da subministración de produtos alimentarios, entre outros: Para que se lles aplique este desconto as persoas solicitantes deberán marcar no cadro correspondente do formulario de solicitude que teñen o título de familia numerosa e achegar o documento acreditativo (no caso de non presentalo non se aplicará o desconto) Estes prezos inclúen: A.3) A adxudicación das prazas, tanto neste procedemento coma no específico, realizarase por sorteo, a través de medios informáticos e do seguinte xeito: Na páxina web da institución provincial publicarase: O resultado do sorteo notificaráselles, para os efectos informativos, mediante unha mensaxe SMS de cortesía, ao móbil das persoas con praza adxudicada para que efectúen o pagamento; non obstante, estarán obrigadas a consultar a súa situación na lista que se publicará na páxina web. Se non se efectúa o pagamento no prazo establecido perderase o dereito á praza. Non se permite a cesión da praza adxudicada a terceiras persoas. O sorteo rexerase por un algoritmo do programa informático no que se terá en conta o seguinte: 1. Daráselles prioridade ás persoas que non asistiron ao campamento no verán do ano 2019.2. Co obxectivo de favorecer a conciliación familiar, cando unha ou un menor que non participase o ano pasado obteña praza, as irmás ou irmáns incluídos na mesma solicitude tamén obterán praza na mesma quenda aínda que xa estivesen o ano pasado; agora ben, se a ou o menor que non participou o ano pasado obtén praza este ano e non acode ao campamento, ben por non facer o pagamento no período establecido ou ben porque presente renuncia sen motivo xustificado, penalizaráselle para os efectos de non volver darlle de novo prioridade na solicitude do ano seguinte por non asistir o ano anterior.4. Cota por concello: as prazas asignadas a cada concello serán proporcionais á súa poboación, segundo os datos obtidos do Instituto Nacional de Estatística (INE) do censo do ano 2019, de acordo coa repartición que se detalla no anexo I destas bases. B.1) Número de prazas As persoas solicitantes por esta modalidade presentarán a súa solicitude na forma e no prazo establecidos nestas bases e deberán: 1. Sinalar no formulario a opción “Procedemento específico: prazas de reserva para inclusión” e dentro deste apartado “Menores do Centro Príncipe Felipe” 2. Achegar, xunto coa demais documentación, un certificado expedido pola Dirección do centro que acredite que durante o período 2019-2020 están en situación de internamento B.2) Prezo Co fin de acadar a igualdade de oportunidades, a institución provincial subvencionará o 100 % do prezo da praza para promover a inclusión social das e dos menores B.3) Adxudicación das prazas 3.1. As solicitudes de praza de reserva asignadas a menores do CPF, dependente da Deputación de Pontevedra, adxudicaranse de forma directa. As prazas que queden sen cubrir incluiranse no procedemento xeral. As solicitudes presentaranse preferiblemente por vía electrónica a través do formulario normalizado, dispoñible na sede electrónica da Deputación de Pontevedra (https://sede.depo. gal), que unha vez cuberto xerará a solicitude en PDF que deberá gardarse para a súa presentación na antedita sede electrónica. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Opcionalmente, poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible en https://sede.depo. gal, que unha vez cuberto xerará a solicitude en PDF, que deberá imprimirse e asinarse para a súa presentación. As solicitudes deberán estar asinadas por unha ou un dos proxenitores ou pola titora ou titor. A persoa proxenitora que formaliza a solicitude declara responsablemente que conta co consentimento para a participación na actividade da nai ou pai non solicitante. As solicitudes para poder participar no programa poderán ser individuais ou múltiples: O prazo de presentación das solicitudes será de 15 días hábiles contados a partir do día seguinte ao da publicación da convocatoria e do extracto no Boletín Oficial da Provincia de Pontevedra (BOPPO) Se o último día do prazo coincidise en festivo, este prorrogaríase ata o seguinte día hábil. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles solicitar ás persoas interesadas a presentación dos documentos correspondentes. A facultade de oposición ás consultas, no caso de persoas interesadas menores de idade, deberá formalizala a ou o proxenitor, titora ou titor ou representante legal. As persoas interesadas deberán achegar coa solicitude a seguinte documentación, segundo corresponda: 1. Modelo de solicitude normalizado cuberto (anexo I) 2. Libro de familia, no caso de que as persoas menores solicitantes non dispoñan de DNI ou NIE 3. Cuestionario de saúde e autonomía persoal, que figura coa solicitude, con todos os puntos debidamente cubertos e asinado Non se prestará ningún tipo de atención relativa a alerxias ou intolerancias alimentarias, así como apoio específico derivado dalgún tipo de diversidade funcional ou doutra patoloxía que non se indiquen neste cuestionario ou nos documentos complementarios que acompañen a solicitude.4. Se é o caso, certificado acreditativo do grao de discapacidade e copia do ditame médico facultativo emitido polo equipo de valoración e orientación (EVO) correspondente 5. Certificado expedido pola Dirección do centro que acredite que durante o período 2019-2020 a ou o menor está en situación de internamento 12.2. Documentación que debe remitir ao Servizo de Inspección Médica da Deputación de Pontevedra (inspeccionmedica@depo. gal) no caso de resultar beneficiaria ou beneficiario do programa e a ou o menor padeza algunha patoloxía, precise tratamento farmacolóxico ou terapia específica: No caso de que se detecten ou diagnostiquen enfermidades, alerxias ou intolerancias alimentarias entre a data de presentación das solicitudes e a data de incorporación ao campamento, será necesario poñerse en contacto co Servizo de Inspección Médica, a través do correo electrónico inspeccionmedic a@depo. gal, e será o persoal sanitario o que solicite o correspondente informe de saúde.12.3. Todas as persoas beneficiarias do programa deberán levar o PRIMEIRO DÍA DO CAMPAMENTO: Todos os trámites administrativos que as persoas interesadas deban realizar durante a tramitación deste procedemento realizaranse preferiblemente por medios electrónicos a través da sede electrónica da Deputación de Pontevedra, https://sede.depo. gal. Opcionalmente, tamén poderán tramitarse de xeito presencial en calquera dos lugares e rexistros establecidos na normativa reguladora do procedemento administrativo común. Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas (LPACAP) requiriráselle á persoa interesada, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos, indicándolle que, no caso de non o facer, se terá por desistida a súa solicitude, que se arquivará sen máis trámites. Finalizado o prazo de presentación de solicitudes, publicarase no BOPPO, de conformidade co establecido no artigo 45 da LPACAP, a relación de persoas admitidas e excluídas, xunto coas causas da súa exclusión, para participar no sorteo. No modelo de solicitude do programa habilitarase un campo para que as persoas solicitantes que así o autoricen indiquen o número de teléfono móbil no que recibir avisos relacionados co programa a través do envío dunha mensaxe de texto. A Deputación enviará unha mensaxe SMS de cortesía ao teléfono móbil de todas as persoas solicitantes. Esa mensaxe comunicará un código de acceso ao enlace habilitado para a consulta e a revisión dos datos da súa solicitude. Coa publicación da lista provisional na mesma web indicarase o prazo que se concede para emendar os erros da solicitud e, para achegar a documentación que falte e sexa requirida, para comunicar os erros que se detecten nos datos mecanizados ou para denunciar que unha solicitude non foi publicada. Unha vez finalizado o prazo para emendar as solicitudes publicarase a lista definitiva de persoas admitidas e excluídas para participar no sorteo e fixarase a data deste. Segundo o previsto na Lei orgánica 3/2018, de 5 de decembro, de protección de datos persoais e garantía dos dereitos dixitais, a identificación das persoas admitidas e excluídas realizarase exclusivamente mediante os seus nomes e apelidos. Realizado o sorteo de adxudicación de prazas, a forma, o prazo e os lugares para realizar o pagamento publicaranse en www.depo. gal, xunto cos recibos de pago, que estarán dispoñibles nas 48 horas seguintes. Os recibos serán individualizados para cada menor; tamén no caso de irmás ou irmáns que obtivesen praza. A persoa responsable da ou do menor recibirá unha mensaxe SMS de cortesía no seu teléfono móbil coas claves para acceder e descargar os recibos. Se non se reciben as claves no móbil as persoas beneficiarias estarán obrigadas a solicitalas e proceder ao pagamento dentro do prazo publicado na páxina web. No caso de non facer efectivo este pagamento no prazo establecido no recibo perderase o dereito á praza obtida, que pasará a ser ocupada por outra persoa da lista de agarda. Na relación de agarda non se terá en conta a cota correspondente a cada concello. As vacantes que se produzan por non efectuar o pagamento no prazo establecido ou por renunciar á praza obtida no sorteo seranlles adxudicadas ás e aos menores da lista de agarda, tendo en conta que a baixa dunha nena se cubrirá con outra nena e a baixa dun neno se cubrirá con outro neno. No caso de solicitudes múltiples ofreceráselles praza cando as vacantes coincidan en número cos membros incluídos nesta; de non ser así, chamaríase aos membros da seguinte solicitude que cumpran todos os requisitos das prazas vacantes. A medida que se produzan as vacantes a Deputación contactará coas persoas solicitantes incluídas na lista de agarda. Se renuncia a persoa contactada ou se non efectúa o pagamento no prazo establecido será dada de baixa e contactarase coa seguinte persoa da lista de agarda á que corresponda a praza vacante. Para ter dereito á devolución da cota aboada pola praza adxudicada a persoa interesada deberá solicitar por escrito a renuncia á praza e a devolución. As solicitudes presentaranse preferiblemente por vía electrónica a través do formulario normalizado de “instancia xenérica” dispoñible na sede electrónica da Deputación de Pontevedra, https://sede.depo. gal. Opcionalmente, poderán presentarse as solicitudes de xeito presencial en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible a través da sede electrónica da Deputación de Pontevedra. Só se terá dereito á devolución do importe da cota de inscrición: 1. No caso de impedimento da persoa interesada para asistir á actividade por algún dos seguintes motivos debidamente xustificados: Sen prexuízo de que a renuncia teña que ser presentada coas modalidades indicadas, coa maior brevidade posible, a persoa interesada deberá comunicarllo ao Servizo de Deportes, por teléfono ou por correo electrónico a deportes@depo. es, co fin de que a Deputación poida realizar as xestións de adxudicación desa praza á seguinte persoa da lista de agarda. A presentación da solicitude de devolución da cota de inscrición deberase efectuar en canto se produza algún destes motivos que xustifican a renuncia, para o que se achegará o correspondente comprobante.2. No caso de que non se preste o servizo por causas non imputables á persoa interesada ou se produza a anulación da actividade por parte da Administración. Neste suposto a presentación da solicitude de devolución da cota de inscrición deberase efectuar no prazo de 20 días naturais contados a partir daquel en que a Deputación comunique as causas da non prestación do servizo. Para estes efectos, as persoas interesadas dispoñen dun modelo normalizado de solicitude de devolución de cota de inscrición, que poderá descargarse na sede electrónica da Deputación de Pontevedra. Non se admitirán as solicitudes de devolución da cota que non se presenten na forma que se reflicte nesta base. As persoas participantes nos campamentos estarán obrigadas a: 1. Cumprir os horarios de incorporación e saída do campamento. O horario de entrada será das 9 ás 10 horas do día de inicio de cada quenda. Non se admitirán participantes despois deste límite horario, a excepción de que exista unha razón debidamente xustificada, acreditada previamente e valorada polo Servizo de Deportes. A saída do campamento producirase ás 10 horas e será responsabilidade da nai, pai ou persoa que exerza a titoría legal da ou do menor o día que finalice a quenda correspondente. As nenas e os nenos que tendo praza adxudicada non acudan ao campamento na quenda que lles corresponda e non o comuniquen poderán quedar excluídos de vindeiros sorteos, ante o impedimento de incorporar outras ou outros menores que figuren na lista de agarda.2. Non abandonar a actividade sen o permiso da persoa responsable. En todo caso, o abandono da actividade antes da súa finalización requirirá a comparecencia da nai, pai ou persoa titora, e será responsabilidade desta o traslado ao seu domicilio, así como os gastos que ese traslado ocasione.3. Respectar as normas establecidas polos equipos de animación e as de réxime interno das instalacións. Os datos persoais obtidos en este procedemento serán obxecto de tratamento por parte da Deputación de Pontevedra, en calidade de órgano responsable, coa finalidade de xestionalo, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa de interese público ou o exercicio de poderes públicos segundo as normas de rango legal recollidas no apartado “Normativa aplicable”, dispoñible na ficha de procedemento en https://sede.depo. gal, e o consentimento explícito das persoas interesadas. Os datos persoais obtidos nestes procedementos serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia, e ao público xeral dada a publicación de actos prevista. De acordo coas garantías e límites da Lei orgánica de protección de datos de carácter persoal, as persoas interesadas no procedemento poderán consultar as listas provisionais e definitivas desagregadas de todo tipo de circunstancia persoal. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-dedatos/exercicio-de-dereitos.Co fin de lograr a efectiva difusión deste programa, para as vindeiras convocatorias e co obxectivo de garantir os principios de transparencia, accesibilidade da información e veracidade (artigo 2 da Lei 1/2016, de 18 de xaneiro, de transparencia e bo goberno), poderán recollerse experiencias e fotografías das instalacións e das persoas participantes, que poderán ser empregadas para noticias contidas en xornais ou publicacións e divulgadas tanto nos portais web da Deputación de Pontevedra como nas súas redes sociais. No formulario de solicitude, as e os representantes legais (nais, pais, titoras ou titores) das persoas menores solicitantes poderán autorizar ou denegar, expresamente, a toma de imaxes das actividades que se realicen nos mencionados campamentos (que se incorporarán ao ficheiro da Deputación), a publicar estas imaxes para a promoción e a difusión do propio programa de campamentos e a utilizar o teléfono móbil e o correo electrónico como forma de contacto, aviso e comunicación por parte da institución provincial. No caso de que as ou os representantes legais das persoas beneficiarias marquen expresamente a opción de que non autorizan a captación, reprodución ou publicación de fotografías, a Deputación, de forma coordinada coa empresa que xestione a actividade dos campamentos, tomará as medidas pertinentes para velar pola protección da imaxe destas nenas e nenos. O orzamento consignado no Servizo de Deportes para gastos directos do programa “Campamentos polideportivos” 2020 ascende á cantidade de trinta mil euros (30.000,00). 20/340.3410.227.20 Campamentos polideportivos: 30.000,00 € Todas as cuestións que poidan derivar da interpretación destas bases serán resoltas polo Servizo de Deportes.